
ŠAKIŲ RAJONO SAVIVALDYBĖS ADMINISTRACIJOS DIREKTORIUS
ĮSAKYMAS

DĖL ŠAKIŲ RAJONO SAVIVALDYBĖS ADMINISTRACIJOS IR UŽDARŲJŲ AKCINIŲ BENDROVIŲ, KURIŲ AKCIJŲ VALDYTOJAS YRA ADMINISTRACIJOS DIREKTORIUS, PAREIGYBIŲ, KURIAS SIEKIANTYS EITI ASMENYS TURI BŪTI TIKRINAMI KORUPCIJOS PREVENCIJOS ĮSTATYMO 9 STRAIPSNIO NUSTATYTA TVARKA, SĄRAŠO TVIRTINIMO
2016 m. gegužės 26 d. Nr. AT-496
Šakiai
Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 6 punktais, Lietuvos Respublikos korupcijos prevencijos įstatymo 9 straipsniu ir rajono savivaldybės tarybos 2009 m. sausio 22 d. sprendimu Nr. T-6 patvirtintų Savivaldybės administracijos nuostatų 24 punktu:
1.Tvirtinu Šakių rajono savivaldybės administracijos ir uždarųjų akcinių bendrovių, kurių akcijų valdytojas yra administracijos direktorius, pareigybių, kurias siekiantys eiti asmenys turi būti tikrinami korupcijos prevencijos įstatymo 9 straipsnio nustatyta tvarka, sąrašą (pridedamas).
2. Pavedu:

2.1. Šakių rajono savivaldybės administracijos Bendrojo skyriaus vyriausiajam specialistui Gediminui Morkeliūnui raštu informuoti Šakių rajono savivaldybės administracijos vyriausiąjį specialistą Ramūną Venslovaitį apie asmenis siekiančius eiti įsakymo 1 punkto sąraše nurodytas pareigas.

2.2. Rajono savivaldybės administracijos Bendrojo skyriaus vyriausiajam specialistui Gediminui Morkeliūnui negalint eiti pareigų dėl laikinojo nedarbingumo, atostogų, komandiruočių ir dėl kitų priežasčių 2.1. punkte nurodytų funkcijų jos pavedamos vykdyti rajono savivaldybės administracijos Bendrojo skyriaus vedėjai Ritai Vaičiūnienei.

